มีปัญหาประจำเดือนมามากทุกเดือนค่ะ มีประมาณ10-20วันตลอด เดือนที่ผ่านมาประจำเดือนมาประมาณ 20วัน 😥มีวิธีเเก้ไหมคะ บวกกับมีอาการตัวซีด เเต่ไม่ได้รู้สึกเหนื่อยง่ายหรืออะไร ประมาณ2ปีที่เเล้ว ฉีดวัคซีนเเล้วไม่ได้กินข้าวทำให้เป็นลม หลังจากนั้นมาก็โดนทักว่าตัวซีด คือไม่รู้ว่าที่ซีดนี่เกิดจากประจำเดือนหรือเพราะอะไร มีวิธีเเก้ไหมคะ
สวัสดีค่ะ อาการประจำเดือนมามากคือมากเกิน 7 วัน ใช้ผ้าอนามัย 5 แผ่นชุ่มตลอด อาจเกิดจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดแนะนำไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุ ถ้าตอนนี้เลือดออกมาก จนซีด เพลีย ควรรีบไปค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น